Diari Oficial de la Generalitat Valenciana


Sumari del DOGV 3581, del 13-09-1999 (1999/7827)

ACORD de 28 de juliol de 1998, de la Comissió Territorial d'Urbanisme d'Alacant, relatiu a la modificació puntual del Pla General per a creació de zona verda entre el carrer de Jasmilar i l'avinguda del Mediterrani, de Teulada.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3581

Data del DOGV
:   13-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7827


Data del document
:   28-07-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Teulada
    * pla d'urbanisme

ACORD de 28 de juliol de 1998, de la Comissió Territorial d'Urbanisme d'Alacant, relatiu a la modificació puntual del Pla General per a creació de zona verda entre el carrer de Jasmilar i l'avinguda del Mediterrani, de Teulada. [1999/A7827]
  
Vist l'expedient de referència, i de conformitat amb els següents:
  
Antecedents de fet
  
Primer
  
L'Ajuntament, en sessió plenària del dia 7 de novembre de 1997, acordà la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 17 de juliol de 1997, i en un dels diaris de major difusió provincial el 8 de juliol de 1997, i no s'han presentat al·legacions.
  
Segon
  
La documentació està integrada per memòria informativa i justificativa, i plans modificats.
  
Tercer
  
L'objecte del present expedient és la modificació d'alineacions per a crear una zona verda de 5.128 m2 al centre del poble entre el carrer de Jasminer i l'avinguda del Mediterrani.
  
Es justifica la proposta assenyalant que la present modificació no és més que la resposta a la demanda social d'espais públics destinats a parcs i jardins en el sòl urbà.
  
Consideracions tecnicojurídiques
  
Primera
  
La tramitació efectuada fins a la data per l'Ajuntament es considera, en línies generals, correcta, de conformitat amb allò que s'ha disposat en els articles 38 i 55 de la Llei Reguladora de l'Activitat Urbanística.
  
Segona
  
La documentació aportada es considera completa, de conformitat amb allò que s'ha disposat en els articles 27 i concordants de la Llei Reguladora de l'Activitat Urbanística.
  
Tercera
  
Les determinacions contingudes en el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. No obstant això, s'adverteix que els diferents plans no coincideixen. La mateixa superfície segons en quin pla apareix de forma diferent.
  
Quarta
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament de municipis menors de 50.000 habitants, de conformitat amb allò que s'ha disposat en els articles 55.1 i 39 de la Llei Reguladora de l'Activitat Urbanística, en relació amb els articles 9.1 i 10.a del Decret 77/1996, 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú, i la resta de disposicions de pertinent aplicació, la Comissió Territorial d'Urbanisme acorda:
  
Aprovar definitivament l'expedient de referència, encara que supeditant la seua publicació i, en conseqüència, la seua eficàcia, que siguen esmenades les observacions efectuades en la consideració tecnicojurídica tercera.
  
Amb data 5 d'agost de 1999, el president de la Comissió Territorial d'Urbanisme resolgué:
  
«Vist l'acord adoptat per la Comissió Territorial d'Urbanisme en sessió de 28 de juliol de 1998, pel qual s'aprovà definitivament l'expedient de referència, i que se supedita la seua publicació al compliment de certes condicions, així com la documentació presentada per l'Ajuntament amb data 17 de maig i 27 de juliol de 1999, que completa en tots els seus aspectes el referit acord de la comissió, resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de la seua entrada en vigor, de conformitat amb allò que s'ha disposat en l'article 59, apartats 2 i 4, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. La publicació de l'aprovació definitiva excusa la seua notificació individualitzada.
  
Contra el present acord, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Consell.»